kardosdrur/scandi-wiki huggingface dataset:
Opera Mini

Opera Mini er en gratis Java-baseret webbrowser til mobiltelefoner og der gør det muligt at vise hjemmesider som man ville se dem på computeren, dog understøtter opera mini i modsætning til en webbrowser på en computer ikke java eller flash.

Det der blandt andet adskiller Opera mini fra standard browsere i mobiltelefoner er det som Opera kalder mini technology. Dette vil sige at i det sekund man indtaster den adresse man ønsker at besøge, komprimerer Operas servere internetsiden inden siden bliver vist på telefonen, hvilket resulterer i en billigere og hurtigere weboplevelse når man surfer på det mobile netværk da man henter mindre data end man ellers ville have gjort, havde det ikke været for komprimeringen.

Opera Mini bliver udviklet af det norske software firma Opera Software, og blev første udgang udgivet den 20. oktober 2005 i Danmark. Den seneste version er 5.0, som i en betaudgave blandt andre er tilgængelig til Android-baserede telefoner og til iPhone-familien.

Se også 
 Opera (browser)

Eksterne henvisninger 

 Opera Mini
 Opera Software

Referencer 

Webbrowsere
Mobilapplikationer
Payson

Payson er en by i Gila County i delstaten Arizona, USA. Payson var oprindeligt ranch og kvægopsamlingscenter. I gamle dage var området et af de mest isolerede i Arizona. I starten af 1900-tallet var Payson kun forbundet med verden udenfor med et par primitive veje: den ene nordpå til Flagstaff, den anden sydpå til Globe.

I dag er byen stedet for mennesker, som ønsker en stille livsstil, udendørs aktiviteter og frisk bjergluft. Den ligger i næsten 1.550 m højde og har et fast indbyggertal på 10.000. Byen har alle fire årstider med mange muligheder for vintersport og kølige sommerdage. Om sommeren søger mange mennesker til Payson for at undgå de varme områder i lavlandet, og indbyggertallet vokser fra 10.000 til 30.000 mennesker i de travle weekender.

Kilde 
 

Byer i Arizona
Pinal

Pinal er en spøgelsesby i Pinal County i delstaten Arizona, USA.

Byen Pinal ligger 5 km fra byen Superior. Byens postkontor åbnede den 10. april 1878 og lukkede den 28. november 1891. Pinal var mølleby for den tætliggende Silver King, som lå 8,5 km derfra.

Byen blev oprindeligt kaldt for Pickett Post efter Pickett Post Butte, og nåede et indbyggertal på over 2000 mennesker. Byen havde sin egen avis, "Pinal Drill". Pinal havde alt hvad man behøvede, men da prisen på sølv faldt sidst i 1800-tallet, begyndte byen at tømmes og i 1890 var der blot 10 mennesker tilbage. Hvor utroligt end det lyder, er der i dag intet tilbage af den engang store by.

Kilde 
 

Byer i Arizona
Spøgelsesbyer
Scottsdale

Scottsdale er en amerikansk by, der ligger i Maricopa County i delstaten Arizona. Scottsdale var sidst i 1800-tallet en beboet diligencestation. I dag er stedet forstad til Phoenix (den er sammenvokset med hovedstaden) og er et populær vinterbesøgsområde og kunstcenter. Den vigtigste indtægtskilde er produktion af elektronisk udstyr og tøj.

Litteratur

Eksterne henvisninger 

Forstæder til Phoenix
Byer i Arizona
Hualapai-reservatet

Hualapai-reservatet er et indianerreservat med hovedsæde i byen Peach Springs, Arizona, USA.

Placering: 328 km nordvest for Phoenix i Yavapai County, Coconino County og Mohave County, 183 km langs med Colorado River og Grand Canyon.
Stamme: Hualapai (stammen er kendt som "People of the Tall Pine"). Kendt for: Kurvevævning, dukker.

Reservatets hovedkontor er i Peach Springs på den historiske hovedvej 66 (US Route 66 også kaldt "Mother Road"). Reservatet er genvejen til Grand Canyon West.

Kilder 
 

Indianerreservater i Arizona
Havasupai-reservatet

Havasupai-reservatet er et indianerreservat, som har hovedsæde i byen Supai, Arizona, USA.

Beliggenhed: 426 km nordvest for Phoenix i Coconino County, ca. 1.670 meter fra kanten af Grand Canyon. Reservatet ligger i Cataract Canyon, som er en sidekløft til Grand Canyon og som kun er tilgængelig via en 13,5 km lang gangsti.
Stamme: Havasupai-indianere (stammen er kendt som "People of the Blue-Green Waters"). Kendt for: Kurvevævning og perlefremstilling.

Kilde 
 

Indianerreservater i Arizona
Havasupai-indianere

Havasupai-indianere er en oprindelig, amerikansk indianerstamme, som lever i det nordvestlige Arizona i USA. Havasupai er en nomadisk stamme, som tilbringer foråret og sommermånederne i Cataract Canyon (sidekløft af Grand Canyon) og efteråret og vinteren på plateauet ovenfor.

Det er en lille stamme med kun 547 mennesker, og Havasupai-indianerne har ingen kulturelle kontakter med andre indianere. Ved at leve i bunden af canyonen, isolerede bag barrikader af sten og næsten selvforsynende med livsmidler, er det lykkedes dem at bevare deres kultur i højere grad end andre sydvestlige stammer. Deres sprog, skikke og flettede kurve har været objekt for konstante studier.

Kilde 
 

Oprindelige amerikanere
Arizona
Gila River-reservatet

Gila River-reservatet er et indianerreservat, der har hovedsæde i byen Sacaton, Arizona, USA.

Beliggenhed: 64 km syd for Phoenix i Maricopa County og Pinal County.
Stamme: Papago, Pima, Maricopa. Kendt for: Pima-kurvevævning og Maricopa-lerpotter.

Reservatet for indianerstammerne Pima og Maricopa er primært beskæftiget med landbrug og er en af Arizonas førende landbrugsregioner. Igennem en del af reservatet løber Estrella Mountains (fra spansk: "stjerne"), som er hjemsted for vildt dyreliv i ørkenen inklusive flokke af storhornede ørkenfår.

Kilde 
 

Indianerreservater i Arizona
Fort Apache-reservatet

Fort Apache-reservatet er et indianerreservat, der har hovedsæde i byen Whiteriver, Arizona, USA (på visse kort er Fort Apache-reservatet navngivet White Mountain Apache-reservatet).

Beliggenhed: 310 km nordøst for Phoenix i Apache County, Gila County og Navajo County, omringet på 3 sider af nationalskov.

Stamme: White Mountain Apache. Kendt for: Kurvevævning og perlefremstilling.

Floderne Salt River og Black River danner grænsen, som deler Fort Apache-reservatet og Apache-reservatet San Carlos-reservatet, og som styres af to separate stammeregeringer.

Kilde 
 

Indianerreservater i Arizona
40 (tal)

40 (fyrre) er det naturlige tal mellem 39 og 41.

På dansk kendes også ordet fyrretyve, som i eventyret om Ali Baba og de fyrretyve røvere. Det kommer af norrønt fjorir tigir (= fire tiere). Via formerne fyritiughu og førretiuge og fyrretiwe opstod ordet "fyrretyve".

Ordet karantæne er en fordanskning af italiensk quarantina (= fyrre dage), den tid, man holdt besætningen på et ankommet skib isoleret, i fald de var inficeret med sygdomssmitte. Pudsigt nok ser det ud til, at karantænen i middelalderen begrænsede sig til tredive (italiensk: trentina) dage. Imidlertid var den katolske fastetid på fyrre dage, indledt med fastelavn.

Tallet 40 i religioner

Jødedom 
40 dage er i Bibelen forbundet med disciplin, hengivelse og forberedelse. Under syndfloden lod Gud det regne i 40 dage og 40 nætter (1. Mos 7:4).< Efter 150 dage gik Noas ark på grund; men Noa ventede i 40 dage til, inden han sendte ravnen ud (1. Mos 8:6-7).

Det jødiske folk vandrede i 40 år omkring på Sinaihalvøen forud for indgangen til "det forjættede land". Moses var på Guds bjerg Horeb i 40 dage (2. Mos 24:18), og spejderne opholdt sig i landet i 40 dage (4. Mos 13:25).

Elias rejste i 40 dage, inden han kom til den hule på Guds bjerg Horeb, hvor han fik sin åbenbaring (1. Kong 19:8).

Ninive fik en frist på 40 dage til at angre (Jonas 3:4).

Kristendom 
 Jesus blev ført til templet i Jerusalem, da han var 40 dage gammel. Dette blev tidligere fejret ved kyndelmisse.
 Inden han begyndte på sin gerning, tilbragte Jesus 40 dage i ørkenen med at faste og bede (Matt 4:2). (Jesu fristelse)
 I katolsk tid fastede man i de 40 dage mellem fastelavn (askeonsdag) og Jesu opstandelse (påskedag).
 40 dage efter påskedag steg Jesus til himmels (Kristi himmelfartsdag).

Islam 
 Khadidjah var fyrre år da hun blev gift med Muhammed.
 Muhammed var fyrre år da han fik sin åbenbaring af ærkeenglen Gabriel.
 Ifølge Koranen er en person først fuldt voksen ved alderen fyrre.
 Himlen græd i 40 dage og nætter over Imam Husseins martyrdom

Andre eksempler 
 Sorg; 40 dages sørgeperiode ovenpå Benazir Bhutto's død i pakistan
 Visse steder holdes moderen og barnet isoleret i 40 dage efter fødslen idet det menes, at barnet er sårbart i denne periode

Noter 

Bestemte tal
Slesvigsk Parti

Slesvigsk Parti () er et politisk parti, som blev dannet i 1920, og som repræsenterer det tyske mindretal i Nordslesvig (Sønderjylland) og Danmark i øvrigt.

Folketingsvalg  
Slesvigsk Parti var repræsenteret i Folketinget med et mandat fra 1920-39 og igen fra 1953-64. Mens Hans Schmidt var opstillet udenfor partierne ved valgene i 1950 og 1953 som repræsentant for mindretallet. Ved folketingsvalget den 22. september 1964 mistede partiet sit mandat. Det stillede også op til valgene i 1968 og 1971, men opnåede ikke valg. Ved valgene i 1973, 1975 og 1977 opstillede partiet kandidater på Centrum-Demokraternes liste i Sønderjylland. Det har ikke siden søgt at blive repræsenteret i Folketinget.

Som erstatning for pladsen i Folketinget nedsatte man fra 1965 Kontaktudvalget for det Tyske Mindretal med repræsentanter for mindretallet, regeringen og Folketinget. I 1988 blev sekretariatet for det tyske mindretal oprettet med kontor i København og finansieret af den danske stat.

Efter København-Bonn-erklæringerne af 1995 blev der indført en række gensidige undtagelser for mindretallenes partier på begge sider af grænsen. Ifølge §12 i folketingsvalgloven er "det tyske mindretals parti" fritaget for kravet om vælgererklæringer for at opstille til Folketinget. I modsætning til det danske mindretal i Sydslesvigs parti, Sydslesvigsk Vælgerforening, findes der ingen regel om at Slesvigsk Parti er undtaget fra spærregrænsen, da spærregrænsen kun gælder tillægsmandater (som fordeles ud fra landsresultatet), men det vil være muligt at få et kredsmandat i Sydjyllands Storkreds (tidligere Sønderjyllands Amtskreds) med færre stemmer end et tillægsmandat koster.

Lokalpolitik 
Slesvigsk Parti var repræsenteret i amtsrådet for det tidligere Sønderjyllands Amt med et mandat i hele amtets levetid 1970-2007. Det har valgt ikke at opstille til regionsrådsvalg i Region Syddanmark.

Siden seneste kommunalreform har partiet generelt været repræsenteret i de fire fortrinsvis sønderjyske kommuner, Sønderborg, Tønder, Aabenraa og Haderslev.

Siden 1. januar 2022 har partiet haft borgmesterposten i Tønder med Jørgen Popp Petersen som borgmester.

Formænd for Slesvigsk Parti 
Listen er ikke komplet
 Johannes Schmidt (1920–35)
 Hans Christian Jepsen (1983–91)
 Peter Bieling (1991–99)
 Gerhard Mammen 1999-2010
 Marit Jessen Rüdiger - 2010-2012
 Carsten Leth Schmidt - 2012-nu

Kilder

Eksterne kilder/henvisninger 
 Partiets officielle hjemmeside
 Ungdomsorganisationen junge SPitzen 

 
Etableret i 1920
Cover (notat)

Et cover bruges i Centraladministrationen som en forside til et notat. Et cover kaldes også for en covernote.

Opsummering af et notat 
Coveret har den funktion, at det opsummerer det notat, som det er forside for. Et cover bruges på notater, der går til en minister, en departementschef, en ledelsesgruppe, en direktion eller andre personer eller grupper med formaliseret beslutningskompetence.

Udover en opsummering indeholder et cover altid en indstilling – indstillingen er den beslutning, som notatet eller oplægget anbefaler. Desuden indeholder coveret en form for baggrund eller beskrivelse af sagen eller oplægget.

Skabeloner 
Ministerier og styrelser i Centraladministrationen har deres egne skabeloner til covers og oplæg og der findes desuden en hel række cover-skabeloner på tværs af styrelser og ministerier, der bruges afhængig af hvem der skal modtage cover og notat og i hvilken sammenhæng. F.eks. findes der en skabelon for cover og notat, hvis en styrelse ønsker at forelægge en sag for deres minister på eget initiativ.

Badekarsnotat
Et cover kaldes nogle gange kærligt for et badekarsnotat. Det henviser til coverets korte og fyndige form – et cover må helst ikke fylde mere end én A4-side – der gør, at det kan læses i badekarret, uden at læseren skal fægte med et helt vred papirer. Begrebet stammer fra en forestilling om, at de travle ministre, der skulle tage stilling til stakkevis af sager på deres ressort, ofte havde masser af sager med hjem og af tidsnød blev nødt til at læse i hvert eneste ledige minut – og dermed også i badekarret.

Forvaltningsakter
Chihuahua (hund)

Chihuahua (FCI nr. 184) er verdens mindste hunderace. Den stammer fra delstaten af samme navn i Mexico.
Det er en gammel race som nogle tror nedstammer fra mexicanske Toltec-hunde som levede i 800-tallet (se Oprindelse.

Helhedsindtryk: Den mindste hunderace i verden har en kompakt, men sirlig og net kropsbygning med store ører, kuglerunde øjne og en halvlang hale. Der findes både en korthåret og en langhåret variant.

Hoved: Æblehoved, som er karakteristisk for racen. Har en middellang snude, let tilspidset og tør. Tørre, tilliggende læber. Saksebid. Store, runde men ikke udstående mørke øjne. Store, brede V-formede flagermusører, der bæres oprejst når hunden er opmærksom.

Hals: Slank og let bøjet, smidig.

Krop: Lige ryg, smidig, noget længere end hundens højde. Vel udfyldt, men ikke for bred brystkasse, hvælvede ribben, men ikke tøndeformet. Krydset affaldende.

Lemmer: Lige og fine for- og bagben. Små poter.

Hale: Middellang, båret højt eller ringet over ryggen. Der findes også stumphale.

Pels: Fin, tæt og tilliggende. Glansfuld. Ved langt hår: glat eller svagt bølget med krave på halsen og faner på ben, ører og hale.

Farve: Alle farver, også plettet og tigret.

Størrelse og vægt: 15-26 cm, 1,1-3,5 kg. Ideal 1,5-2,5 kg.

Oprindelse: Allerede fra Christoffer Columbus' beretninger kender man beskrivelser af disse bittesmå hunde fra Mexico.

Karakter: intelligent, morsom og lærenem. Typisk selskabshund. Som regel meget hund i en lille krop.

Chihuahuaen er en meget loyal hund og knytter sig ofte stærkt til sin ejer. På mange områder bør en chihuahua behandles ligesom en større hund, hvis man ønsker at den skal være velopdragen og tilfreds. Eksempelvis tillader mange ejere, at hunden hopper op af folks ben og lignende, simpelthen fordi hunden er så lille. De fleste ville ikke tolerere denne adfærd fra en større hund, og der bør ligeledes sættes grænser for en chihuahua, hvis man ønsker at den skal opdrages optimalt.
Derudover forsømmer nogle ejere deres chihuahua ift. gåture, da de går ud fra, at den lille hund får nok motion af at løbe rundt i hjemmet. Dette er en fejlagtig antagelse, da chihuahuaen har behov for regelmæssig motion og gåture ligesom alle andre hunderacer.
Hunderacen kan fremkomme i mange forskellige farvevariationer og sammensætninger. Den rubinrøde chihuahua regnes for at være særligt sjælden og eftertragtet.
Oprindeligt var det kun den korthårede chihuahua der var udbredt, men i nyere tid er den langhårede blevet ligeså populær.

Noter

Eksterne henvisninger 

Hunderacer fra Mexico
Selskabshunde
Thor Grønlykke

Thor Buch Grønlykke (født 24. januar 1972 på Østerbro) er en dansk læge og tidligere politiker. 

Han blev i 1990 student fra Østre Borgerdyd Gymnasium. I 2000 blev han uddannet læge fra Københavns Universitet. Speciallæge i Klinisk Farmakologi i 2005.

I 2001 blev han valgt til Københavns Borgerrepræsentation for Socialdemokraterne. Han blev i løbet af valgperioden Socialdemokraternes ordfører i Familie- og Arbejdsmarkedsudvalget. Efter kommunalvalget i 2005 blev han, i forbindelse med konstitueringen af Borgerrepræsentationen, valgt som socialborgmester. Han mistede dog posten efter et par dage, da de daværende partifæller, miljøborgmester Winnie Berndtson og Finn Rudaizky, valgte at blive løsgængere og konstituere sig med de borgerlige partier. Thor Buch Grønlykke var frem til 2009 medlem af Socialudvalget i Københavns Borgerrepræsentation. 

Fra 2010 - 2014 var han medlem af Regionsrådet i Region Hovedstaden, hvor han var budgetordfører for Socialdemokraterne og Socialdemokraternes repræsentant i Bestyrelsen for Danske Regioner. Han genopstillede ikke ved valget i 2014.

I 2004-2005 var han valgt til politisk redaktør i Ugeskrift for Læger, og tilknyttet bestyrelsen for Foreningen af Yngre Læger.

Thor Buch Grønlykke er fast tilskuer ved fodboldklubben FC Københavns hjemmekampe og er aktivt medlem af fanfraktionen Copenhagen Lads.

Ekstern henvisning 
 Thor Grønlykkes personlige hjemmeside 

Læger fra Danmark
Socialdemokrater fra Danmark
Regionsrådsmedlemmer fra Socialdemokratiet
Personer fra København
Medlemmer af Københavns Borgerrepræsentation i 2000-tallet
Tidligere medlemmer af Københavns Borgerrepræsentation fra Socialdemokraterne
Studenter fra Østre Borgerdyd Gymnasium
Alumni fra Københavns Universitet
Reverse address resolution protocol

RARP (Reverse address resolution protocol) anvendes til at finde IP-adressen, f.eks. 192.168.0.1, for en computer (mere generelt en DTE), ud fra hardwareadressen (MAC-adressen), f.eks. 0F:45:1D:BB:53:8E. Dette kræver dog, at der eksisterer en RARP-server på nettet, der indeholder alle TCP/IP-datamaters IP-adresser og deres hardwareadresser. RARP er således komplementen til ARP.

RARP er beskrevet i .

Internetteknologi
Folketingsvalget 1945

Folketingsvalget den 30. oktober 1945 blev det første valg efter besættelsen. De nordatlantiske mandater udgjorde éet fra Færøerne, fra næste valg to.

(+/-) – Forskellen af antal pladser i Folketinget i forhold til fordelingen ved forrige valg.

Se også 
 Folketingsvalg 1945 (film)

1945
Politiske valg i 1945
Folketingsvalget 1943

Folketingsvalget 1943 blev afholdt den 23. marts 1943 og var det eneste valg under besættelsen. Det blev afholdt, fordi den 4-årige valgperiode udløb. Med 89,5 % er dette folketingsvalg det valg med højest valgdeltagelse i danmarkshistorien. Ved dette valg blev der for første gang brugt partibogstaver. Ved valget var Danmarks Kommunistiske Parti forbudt, og Slesvigsk Parti deltog ikke med den officielle begrundelse, at man var for travlt optaget af at kæmpe på Østfronten i Nazi-Tysklands hære.

De valgte folketingsmedlemmer tiltrådte først 3. april 1943.

Valgresultatet viser, at befolkningen massivt støttede samarbejdspolitikken mellem de fem partier (A, B, C, D og E), der bekendte sig til demokratiet, idet de tilsammen fik over 90%. Samarbejdet sikrede en fælles optræden over for den tyske besættelsesmagt.

(+/-) – Forskellen af antal pladser i Folketinget i forhold til fordelingen ved forrige valg.

Referencer 

1943
Politiske valg i 1943
Jomfrubjerget

Jomfrubjerget omfatter forskellige danske højdepunkter:

 Jomfrubjerget (Bornholm) – et areal i Vestermarie Sogn, Bornholms Regionskommune
 Jomfrubjerget (Vendsyssel)
P.O. Nielsen

P. O. Nielsen Total-renovation blev startet af vognmand Peter Ortmann Nielsen i 1930'erne.

Faderen døde relativt ung, mens børnene Preben, Jan og Peter var hhv. 13, 11 og 9 år gamle. Moderen, Edit Ortmann Nielsen fortsatte firmaet med hjælp fra sønnerne og med en vis skepsis fra de mandlige vognmænd i området.

Fra starten i 1938 havde forretningen til huse på Hyldegårdsvej i Charlottenlund, men da pladsen efterhånden var lidt for trang, flyttede man til Syvendehusvej i Ballerup. Herefter går det rigtig stærkt og da pladsmanglen atter melder sig i midten af 80’erne flyttes forretningen til Baltikavej i Nordhavnen københavn s.

Alle tre sønner blev senere selvstændige vognmænd, selvom Jan O. Nielsen delte firmaadresse med P. O. Nielsen.
Sønnen Preben beslutter sig for at blive på pladsen i Ballerup og startede firmaet Preben O. Nielsen i 1988.

Firmaet blev solgt til det fransk ejede miljøfirma SITA, som dog siden trak sig ud af Danmark og solgte firmaet samt deres aktieandel i Renoflex til R98, der ejede de resterende aktier i Renoflex. Enkelte af firmaets biler kørte for Renoflex med de gamle farver (gråt førerhus med røde stafferinger og rødt chassis) indtil de blev naturligt udfaset og fornyet.

Renoflex er sidenhen solgt til virksomheden Marius Pedersen A/S.

Vognmandsvirksomheder i Danmark
Etableret i 1938
Servlet

En servlet er et javaprogram, som skal installeres på en applikationsserver. Når det er installeret, kan det modtage forespørgsler over internettet. Som regel bruges HTTP-protokollen, men Suns specifikation er mere generel.

Når man programmerer en servlet, kan man overskrive tre metoder i servletklassen. Metoden init bliver kaldt når servletten er oprettet og destroy kaldes lige inden servletten deaktiveres og fjernes. Endelig er der metoden service, som kaldes ved hver forespørgsel. Hvis servletten skal bruges med HTTP-protokollen kan man med fordel bruge en specialisering af klassen HttpServlet, der har metoder, der svarer til de forskellige typer af forespørgsler, der er definerede for HTTP.

Når en servlet er installeret, vil serveren normalt kun have oprettet et objekt pr servlet, og alle forespørgsler går gennem dette objekt. Det betyder, at man som programmør skal tage hensyn til denne samtidighed. Man skal altså enten begrænse sig til at have variabler som kun læses efter initialiseringen eller også må man programmere sin egen samtidighedskontrol i servletten.

Hvis der er brug for at gemme data fra et servlet-kald til det næste, kan man bruge en session. Hvis denne mulighed bruges, oprettes et session-objekt pr klient og her kan klient-specifikke data gemmes.

Se også 
 JSP

Javaprogrammering
Webudviklingssoftware
Internetteknologi
Preben O. Nielsen

Preben Ortmann Nielsen har lagt navn til vognmandsforretningen Preben O. Nielsen i Ballerup. Firmaet er med et navneskift videreført fra tidligere ejer i 1988.

Preben Nielsen er søn af Peter O. Nielsen, der ligeledes var vognmand (firmaet er nu ejet af Renoflex-Gruppen), og de to firmaers logoer forveksles ofte, selvom materiellet er i klart forskellige farver; Peters er røde og grå, mens Prebens er hvide og orange.

For at gøre forvirringen større for lægmand er det i dag Prebens søn, Peter der driver virksomheden.

Virksomheden er i 2004 kåret som gazellevirksomhed.

Eksternt link 
firmaets hjemmeside

Tjek fødsels- og dødsår
Erhvervsfolk fra Danmark
Ortmann (vognmand)

Ortmann er navnet på en vognmandsforretning på entreprenør- og affaldsområdet. Firmaet Peter Ortmann ApS. (oprettet 1981) har adresse i Charlottenlund og kendes på røde lastbiler med sort stribe samt et hvidt O, hvis ikke hele navnet er skrevet på døren.

Vognmanden er Peter Ortmann Nielsen.

Peter Ortmann Nielsen er et gentaget navn i Ortmann Nielsen-familien fra Charlottenlund. Faderen grundlagde P. O. Nielsen, og da sønnen med samme navn ville starte eget firma, kaldte han det Ortmann. Peter juniors nevø, der også er vognmand, hedder også Peter og driver nu sin fars firma Preben O. Nielsen. Desuden har den tredje bror, Jan Ortmann Nielsen været vognmand, ligesom Peters søn Henrik Ortmann Nielsen holder familiebranchen kørende.

Vognmandsvirksomheder i Danmark
Kastrup

Kastrup er en bydel i Storkøbenhavn, beliggende i Tårnby Kommune på Amager. Kommunen har .

Mod syd slutter Kastrup med lufthavnen, mens den mod nord grænser op til Sundbyerne og mod vest til Tårnby.

Kastrup er kendt for at lægge areal til Københavns Lufthavn og som landfæste for Øresundsbroen.

Kastrup Station blev (gen)indviet som del af Metroens 3. etape. I Kastrup ligger også jernbanestationen Københavns Lufthavn, Kastrup Station.

Navnet Kastrup er afledt af drengenavnet Karl, der var meget udbredt som personnavn i ældre dansk.

Ting & steder i byen 
 Kastrup Strandpark
 Den Blå Planet
 Scanport, Bryggergården
 Svømmehal, skøjtehal, curlinghal, atletikstadion og fodboldbaner
 Kastrup Kirke
 Skottegårdens Butikscenter, Danmarks første fra 1955

Berømte bysbørn 
 Gert Petersen MF og formand for Socialistisk Folkeparti (1927-2009)
 Bent Bertramsen – journalist (1941-1997)
 Bjørn Fjæstad – musiker/komponist/sanger (1961)
 Kasper Elbjørn – medstifter af CEPOS og informationschef i Carlsberg (1973)
 Peter Hummelgaard Thomsen - MF og minister Socialdemokratiet (1983)

Eksterne henvisninger 
 Arkitektkonkurrence for Øresundsparken

Kilder 

 
Tårnby Kommunes geografi